Фотокапаните са висококачествени камери, характеризиращи се с висока издръжливост – не представлява никакъв проблем за устройството да функционира както при много горещо, така и при наистина мразовито време. Компактни са по размер, което е от определящо значение за лесното им пренасяне от място на място в гората. Дъждът също не представлява проблем за видеонаблюдението, тъй като повечето устройства са водоустойчиви. Работят със собствени батерии, които лесно биха могли да бъдат сменени при нужда – тази опция лишава камерата от нуждата за кабелно захранване.